Vellykket operasjon for Maradona
Argentineren ble lagt inn på sykehus i Dubai tidligere på dagen etter å ha klaget over smerter. Der viste undersøkelser at det var nødvendig med operasjon og fjerning av to nyresteiner. - Operasjonen varte i omtrent halvannen time. Vi har fjernet steinene, sa legen som gjennomførte operasjonen. Maradona skal være i god form, og argentineren så blant annet på fjernsyn etter inngrepet og fikk besøk av klubbledelsen i Al-Wasl. 51-åringen har vært trener for Dubai-klubben Al-Wasl siden mai i fjor. Før det var han landslagstrener for Argentina. Argentineren har en stor fotballkarriere bak seg med spill for blant annet Barcelona, Napoli og Sevilla. Samt mange år på det argentinske landslaget.
Fotballegenden Diego Maradona fikk fjernet to nyresteiner under en operasjon søndag.